stanford-oval/wikipedia huggingface dataset:
1001 (מספר)
בספרות ובתרבות

בתרבות הערבית, המספר מתאר אוסף של סיפורי עם ידועים הנקראים סיפורי אלף לילה ולילה, שהם אלף לילה, ועוד לילה אחד, קרי, 1001 לילות. בעברית ישראלית נעשה שימוש במונח זה כדי לתאר סיפורים מוגזמים שלא יכולים להתרחש.
שמות סרטים רבים מתחילים ב-1001. בהם:
"1001 שקרים על פיקאסו"
"1001 סיפורי באגס באני"
סדרת האנימציה "אלף ואחת אמריקות".
מחזה בשם "1001" מאת Jason Grote.
האלף ואחד הוא אלבום מוזיקה מאת ג'וני שועלי.
הערות שוליים

↑  סרט שוודי מ-1978. שם הסרט במקור הוא "Picassos Adventyr", ואינו קשור למספר 1001. המספר נוסף בתרגום שם הסרט לעברית
עמוד מתוך סיפורי אלף לילה ולילה, כתב יד משנת 1429 בפרסית
47 מטר

| --- | --- |

 בימוי:  יוהאנס רוברטס
 הופק בידי:  ג'יימס האריס   מארק ליין
 תסריט:  יוהאנס רוברטס   ארנסט ריירה
 עריכה:  מרטין ברינקלר
 שחקנים ראשיים:  קלייר הולט   מנדי מור
 מוזיקה:  "טום-אנד-אנדי"(אנ') (תומאס היידו, אנדי מילברן) עורכת מוזיקה: ונסה לורנה טייט
 צילום:  מארק סילק
 מדינה:  ארצות הברית, בריטניה
 חברת הפקה:  The Fyzz Facility   Dragon Root   Flexibon Films   Lantica Pictures   Dimension Films
 חברה מפיצה:  Entertainment Studios Motion Pictures(אנ') Altitude Film Sales
 שיטת הפצה:  וידאו על פי דרישה 
 הקרנת בכורה:  16 ביוני 2017
 משך הקרנה:  89 דקות
 שפת הסרט:  אנגלית
 סוגה:  אימה • הישרדות • דרמה • מתח
 תקציב:  5.3 מיליון דולר
 הכנסות:  61.7 מיליון דולר
 הכנסות באתר מוג'ו:   47metersdown
 סרט הבא:  47 מטר 2
 47metersdownmovie.com
 דף הסרט ב־IMDb
 
"47 מטר" (באנגלית: 47 Meters Down) הוא סרט אימה והישרדות בריטי-אמריקאי אשר בוים על ידי יוהאנס רוברטס, לפי תסריט שכתבו יוהאנס רוברטס וארנסט ריירה. את הדמויות הראשיות מגלמות מנדי מור וקלייר הולט. בתפקידי משנה עיקריים משחקים מתיו מודין, יאני גלמן וכריס ג'ונסון.
הסרט יצא לאקרנים ב-16 ביוני 2017, בהפצת אנטרטיינמנט סטודיו מושן פיקצ'רס.
ליהוק

| שחקנ/ית | דמות |
| --- | --- |
מנדי מור: ליסה, האחות הבכורה
קלייר הולט: קייט, האחות הצעירה
מת'יו מודין: קפטן טיילור, בעל סירה
כריס ג'ונסון: חבייר, ספן על הסירה של טיילור
יאני גלמן: לואיס, בחור מקסיקני
סנטיאגו סגורה: בנחמין, בחור מקסיקני
הפקה

מלכתחילה, הסרט יועד להפצה במדיה לצפייה ביתית (DVD) בלבד, אולם התגובות החיוביות בהקרנות המבחן המוקדמות דחפו את המפיקים לנסות את מזלם בבתי הקולנוע, וחברות נוספות גויסו לתמוך בהפקה.
שלב הצילומים של הסרט התחיל ב-15 ביוני 2015 והסתיים ב-7 באוגוסט באותה שנה. צילומי החוץ ומעל פני המים התקיימו במתקני מאגר המים של אולפני "פיינווד" (Pinewood) בעיירה 'חואן דוליו' שברפובליקה הדומיניקנית, מתוך רצון לדמות סביבה מקסיקנית, והצילומים מתחת למים נעשו באולפנים התת-ימיים בעיר באזילדון(אנ'), אסקס, אנגליה. לבסוף, יצא הסרט לאקרנים בארצות הברית ב-16 ביוני 2017, ובבריטניה ב-26 ביולי 2017.
ביקורת והצלחה מסחרית

באתר ביקורות הסרטים Rotten Tomatoes קיבל הסרט ציון של 55% עם דירוג ממוצע של 5.3 מתוך 10, על בסיס 142 ביקורות. סיכום הביקורות היה שהסרט אמנם לא מביא את ממד הפחד רחוק ככל שניתן, אבל דמויות האנטגוניסטים בעלי השיניים (הכרישים) מספקות ריגושים גם למי שמתלהבים פחות מהסוגה. באתר Metacritic קיבל הסרט ציון של 52 מתוך 100 לפי 24 ביקורות שהוגדרו "מעורבות". באתר CinemaScore קיבל הסרט דירוג C בסולם של +A (גבוה) עד F (נמוך), ואילו באתר PostTrak(אנ') האמריקאי, הסוקר דעת קהל, הצופים העניקו לסרט ציון 55% עם תגובות חיוביות באופן כללי.
תקציב הסרט עמד על כ-5.3 מיליון דולר והכנסותיו עמדו על כ-61.7 מיליון דולר.
פרסים ומועמדויות

| פרס | תאריך הטקס | קטגוריה | מועמד | תוצאה | מקור |
| --- | --- | --- | --- | --- | --- |
| פרס סאטורן | יוני 2018 | סרט האימה הטוב ביותר | 47 מטר | מועמדות |  |
הערות שוליים

↑  FEATURE FILM STUDY 2017, www.filmla.com
↑  47 Meters Down (2017) - Financial Information, The Numbers
↑  Mandy Moore to be trapped in a cage surrounded by sharks in 47 Meters Down, The A.V. Club, ‏2015-05-07 (באנגלית אמריקאית)
↑  Entertainment Studios Corporate | A Global Media, Content, and Technology Company, entertainmentstudios.com (באנגלית)
1 2  Alex Ritman, How '47 Meters Down' Went From Potential Home Video Obscurity to $40M-Plus Box-Office Hit, Hollywood Reporter, ‏26.7.2017
↑  47 Metres Down (2017), נבדק ב-2018-10-25
↑  Nick Goundry, Shark movie filmed in Dominican Republic water tank, KFTV, ‏26.7.2017
↑  Mark, Good Efficient Butchery: In Theaters: 47 METERS DOWN (2017), Good Efficient Butchery, ‏2017-06-19
↑  D'Alessandro, Anthony (2017-06-18). "'Cars 3' $53M+ Is 3rd Best For Pixar Series; 'Wonder Woman' Wows With $40M+; 'All Eyez On Me' Solid – Sunday AM Postmortem". Deadline (באנגלית אמריקאית). נבדק ב-2018-10-14.
↑  47 Meters Down (באנגלית), נבדק ב-2018-10-25
↑  47 Meters Down, נבדק ב-2018-10-14
↑  Cinemascore :: What Is Cinemascore?, www.cinemascore.com
↑  Anthony D'Alessandro, ‘Cars 3’ $53M+ Is 3rd Best For Pixar Series; ‘Wonder Woman’ Wows With $40M+; ‘All Eyez On Me’ Solid – Sunday AM Postmortem, DeadLine, ‏18.8.2017
↑  uploads
↑  "47 Meters Down (2017) - Financial Information". The Numbers. נבדק ב-2018-10-14.
↑  McNary, Dave (2018-03-15). "'Black Panther,' 'Walking Dead' Rule Saturn Awards Nominations". Variety (באנגלית אמריקאית). נבדק ב-2018-10-14.
D (שפת תכנות)

| --- | --- |

 פרדיגמות:  מרובת פרדיגמות : תכנות פונקציונלי, תכנות מונחה עצמים, תכנות אימפרטיבי
 תאריך השקה:  8 בדצמבר 2001 
 מתכנן:  וולטר ברייט 
 מפתח:  וולטר ברייט, D Language Foundation 
 טיפוסיות:  סטטית
 מימושים:  DMD, GCC, LDC, SDC
 הושפעה על ידי:  C++, אייפל, Java, סי שארפ, C, פייתון 
 השפיעה על:  c++20,C++17,C++14 ,סי שארפ, Go (שפת תכנות)
 רישיון:   Boost Software License
 סיומת:  d, di, dd, def 
 dlang.org
 
D (ידועה גם בשם "Dlang") היא שפת תכנות מרובת פרדיגמות, אשר נוצרה על ידי וולטר ברייט (אנ') ותאגיד התוכנה האמריקני "דיגיטל מארס" (אנ') והופצה בשנת 2001.
אף על פי שמקור השפה D הוא הנדסה מחדש של שפת ++C, שפת D היא שפה נפרדת ושונה.
בשפה עוצבו מחדש כמה מאפיינים של ++Core C, אך היא גם חולקת מאפיינים משותפים עם שפות אחרות, כגון Java,  Python ,Ruby, Eiffel ו-#C.
מטרות עיצוב השפה היו שילוב בין ביצועים ובטיחות של שפות מהודרות (Compiled Languages) ל"כוח האקספרסיבי" (Expressive Power) של שפות דינמיות.
פרדיגמות התכנות ב-D

פרק זה לוקה בחסר. אנא תרמו לוויקיפדיה ו.
אחת מהפרדיגמות של שפת התכנות D, היא תכנות מונחה עצמים. בתכנות אנו משתמשים בסוגי נתונים שונים על מנת לייצג מידע, כגון, מספרים, תווים, מחרוזות (אוסף של תווים) וכדומה, אך לעיתים זה לא מספיק. בתכנות מונחה עצמים, המתכנת יוצר "ישויות" אשר עונות על סט חוקים, תכונות ופעולות  שהגדיר מראש, סט זה נקרא מחלקה (class). למשל, מתכנת יכול להגדיר מחלקה ששמה Person (בן אדם), ולהזין תכונות שיש לאדם, כגון שם, גיל,גובה, משקל, צבע עיניים, צבע שיער וכו' וגם פעולות : בן אדם יכול לישון,לאכול,לדבר, וכו'. המתכנת אז יוכל ליצור בני אדם נפרדים מתוך המחלקה אשר מכילים אותן תכונות ופעולות, עם ערכים אחרים שמבדילים אותם (אפשר גם ליצור בני אדם עם ערכים זהים, אם כי אין בכך היגיון) . בני אדם אלו יקראו אובייקטים, או עצמים (objects) מתוך המחלקה Person  (ומכאן נובע השם תכנות מונחה עצמים).הדבר דומה להכנת עוגיות שונות (אובייקטים) מאותה תבנית (המחלקה).ניתן ליצור מחלקה לכל דבר: מצולעים, אבנים, חיות, משתמש וכו'.
סוגי טיפוסי הנתונים

| סוג הנתון | הגדרה והמקום בזיכרון | ערך התחלתי |
| --- | --- | --- |
| bool | בוליאני (שני ערכים אפשריים : True או False) | false |
| byte | בעל 8 ביטים- signed | 0 |
| ubyte | בעל 8 ביטים- unsigned | 0 |
| short | בעל 16 ביטים - signed | 0 |
| ushort | בעל 16 ביטים - unsigned | 0 |
| int | בעל 32 ביטים, signed | 0 |
| uint | בעל 32 ביטים, unsigned | 0 |
| long | 64 ביט, signed | 0L |
| ulong | 64 ביט, unsigned | 0L |
| float | 32 ביט בדרך כלל, signed, מכיל ספרות עשרוניות | float.nan |
| double | 64 ביט, מכיל ספרות עשרוניות | double.nan |
| real | יכול להיות float או double, בהתאם למשתנה  עם מספר הספרות העשרוניות הגבוה ביותר. | real.nan |
| ifloat | מספר מדומה מסוג float | float.nan * 1.0i |
| idouble | מספר מדומה מסוג double | double.nan * 1.0i |
| ireal | מספר מדומה מסוג real | real.nan * 1.0i |
| cfloat | מספר מרוכב שבנוי משני float | float.nan + float.nan * 1.0i |
| cdouble | מספר מרוכב שבנוי משני double | double.nan + double.nan * 1.0i |
| creal | מספר מרוכב שבנוי משני real | real.nan + real.nan * 1.0i |
| char | יחידה של קידוד ב UTF-8 | 0xFF |
| wchar | יחידה של קידוד ב- UTF-16 | 0xFFFF |
| dchar | UTF-32 code unit and Unicode code point | 0x0000FFFF |
לקריאה נוספת

Alexandrescu, Andrei (4 January 2010). "The D Programming Language" (1 ed.). Addison-Wesley Professional. ISBN 978-0-321-63536-5.
Alexandrescu, Andrei (15 June 2009). "The Case for D". Dr. Dobb's Journal.
Bright, Walter (8 April 2014). "How I Came to Write D". Dr. Dobb's Journal.
Çehreli, Ali (1 February 2012). "Programming in D". (distributed under CC-BY-NC-SA license). This book teaches programming to novices, but covers many advanced D topics as well.
Metz, Cade (7 July 2014). "The Next Big Programming Language You've Never Heard Of". Wired.
Ruppe, Adam (May 2014). D Cookbook (1 ed.). PACKT Publishing. ISBN 978-1-783-28721-5.
הערות שוליים

↑  "כוח אקספרסיבי" מבטא את היכולת של שפת תכנות לתמוך במגוון רחב של רעיונות. כלומר, ככל ששפה יכולה לבטא יותר רעיונות, הכוח האקספרסיבי שלה גדול יותר.
| --- | --- |
בקרת זהויות :  NLI: 987007599969505171  GND: 7606805-5  LCCN: sh2010005564
480

שנת 480 היא השנה ה-80 במאה ה-5. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 480 ניתן לה בדיעבד.
כל התאריכים שלהלן הם לפי הלוח היוליאני.
אירועים

9 בדצמבר – אודואקר מביס את כוחות המצביא הרומי אובידה
נולדו

2 במרץ – בנדיקטוס מנורסיה, נזיר שייסד את מסדר הבנדיקטינים (נפטר ב-547)
נפטרו

25 באפריל – יוליוס נפוס (תאריך משוער), קיסר רומא, נרצח בידי חייליו (נולד בסביבות 430)
9 בדצמבר – אובידה, מצביא רומאי
ראו גם

ילידי 480‎
נפטרים ב-480‎
DX בסרטן

| --- | --- |
   
 מיקומו של DX בסרטן בקבוצת סרטן (לא מופיע במפה)
 נתוני תצפית
 קבוצת כוכבים:  סרטן
 שמות נוספים:  GJ 1111 ,LHS 248
 סוג:  ננס אדום
 בהירות נראית:  14.9
 סיווג ספקטרלי:  M6 V
 עלייה ישרה:  08ʰ 29ᵐ 49.3ˢ מילי-שניות קשת בשנה
 נטייה:  ‏33.7″ ‏46′ ‏26°‏+ מילי-שניות קשת בשנה
 מאפיינים פיזיים
 בהירות מוחלטת:  17.1
 מרחק:  11.82  שנות אור 3.62  פארסק
 רדיוס:  0.11 רדיוסי שמש
 מסה:  0.09 מסות שמש
 עוצמת הארה:  פי 0.000012 מהשמש
 טמפרטורה:  2,840 K
 מהירות סיבוב:  11.0 קילומטר לשנייה, 10.5±1.5 קילומטר לשנייה
 מהירות רדיאלית:  10.301 קילומטר לשנייה
 תנועה עצמית:  1,290 מילי-שניות קשת בשנה
 היסט:  279.2901±0.1345 אלפיות של שניות קשת
 מתכתיות:  −0.15 
 
DX בסרטן (נקרא גם GJ 1111 או LHS 248) הוא ננס אדום הנמצא במרחק של כ-11.8 שנות אור ממערכת השמש בקבוצת הכוכבים סרטן. זהו אחד הכוכבים הקרובים למערכת השמש וכמו כל שאר הננסים האדומים, גם את DX בסרטן לא ניתן לראות ללא ציוד עזר, שכן בהירותו הנראית היא מדרגה 14.9, הרבה מתחת לסף הראייה האנושי. ניתן לצפות בו באמצעות טלסקופ כשני שלישים מעלה ממזרח-דרום-מזרח לכוכב 2φ בסרטן.
היסטוריה

הכוכב מופיע לראשונה בסקירה של שמי הצפון שנעשתה במצפה הכוכבים לוול משנת 1961, שם קיבל את הציון G51-15. בשנת 1979 הוא הופיע בקטלוג גליזה-יארייס תחת הציון GJ 1111‏ וכן בקטלוג הכוכבים בעלי תנועה עצמית של יותר מחצי שניית קשת בשנה של וילם יקוב לויטן תחת הציון LHS 248. בשנת 1981 זוהו מספר התפרצויות של להבות סולריות מפני הכוכב שגרמו לשינויים גדולים בבהירותו. בעקבות כך קיבל הכוכב את הציון של כוכב משתנה DX בסרטן.
מאפיינים

DX בסרטן הוא ננס אדום מסוג ספקטרלי M6 V, מסתו כ-9% ממסת השמש ורדיוסו כ-11% מרדיוס השמש. טמפרטורת פניו כ-2,840 קלווין והוא מאיר בעוצמה של כ-12 מיליוניות מעוצמת ההארה של השמש באור נראה, אבל יותר מ-99% מהקרינה הנפלטת ממנו היא בתחום התת-אדום. בשל קרינתו החלשה, כוכב לכת יצטרך להקיף אותו במרחק של 0.04 יחידות אסטרונומיות כדי לאפשר קיום של מים נוזלים על פניו, אך לא ידוע על קיומם של כוכבי לכת כלשהם המקיפים אותו. לכוכב יש תנועה עצמית גדולה של כשניית קשת ורבע בשנה. בשל ההתפרצויות החזקות של הכוכב הוא מסווג ככוכב הבזק.
סביבה

הכוכב הקרוב ביותר ל-DX בסרטן הוא פרוקיון שנמצא במרחק של כ-5 שנות אור ממנו והוא גם הכוכב הבהיר ביותר שניתן לצפייה משם. במרחק הזה הוא יהיה בהיר משמעותית מכפי שהוא נראה מכדור הארץ ובהירותו תהיה מדרגה 1.4-, דומה לבהירותו של סיריוס כפי שהוא נראה מכדור הארץ. שאר שכניו של DX בסרטן הם ננסים אדומים עמומים מכדי להראות לעין אנושית ללא ציוד עזר, ביניהם כוכב לויטן שנמצא במרחק של 5.5 שנות אור ממנו. סיריוס עצמו נמצא במרחק של 9.2 שנות אור מ-DX בסרטן, כך שהוא קצת פחות בהיר מכפי שהוא נראה מכדור הארץ והוא יראה עם דרגת בהירות 1.3-, כך שהוא ופרוקיון יראו עם בהירות דומה. השמש תראה מ-DX בסרטן ככוכב חסר יחוד עם בהירות מדרגה 2.6.
הערות שוליים

1 2 3 4  Research Consortium On Nearby Stars: The One Hundred Nearest Star Systems
↑  J. Morin, J. F. Donati, P. Petit, X. Delfosse, T. Forveille & M. M. Jardine: Large-scale magnetic topologies of late M dwarfs,  About the Journal  Monthly Notices of the Royal Astronomical Society,  Vol. 407, Iss. 4 P. 2271 (2010)
↑  A. Reiners & G. Basri: The First Direct Measurements of Surface Magnetic Fields on Very Low Mass Stars, he Astrophysical Journal, Vol. 656, Iss. 2, p. 1124 (2007)
↑  VizieR: LHS 248, LHS Catalogue, 2nd Edition (Luyten 1979)
↑  H. L. Giclas, R. Burnham & N. G. Thomas: Lowell proper motions III : proper motion survey of the Northern Hemisphere with the 13-inch photographic telescope of the Lowell Observatory, Bulletin / Lowell Observatory ; no. 112, v. 6, no. 7, p. 68 (1961)
↑  W. Gliese & H. Jahreiß: Nearby Star Data Published 1969-1978, Astronomy and Astrophysics, Suppl. Ser. 38, p. 436 (1979)
↑  B. R. Pettersen: Discovery of flare activity on the very low luminosity red dwarf G 51-15, Astronomy and Astrophysics, vol. 95, no. 1, p. 135 (1981)
1 2  General Catalog of Variable Stars: DX Cancri
Cheap Ass Weave

Cheap Ass Weave הוא סינגל שהוקלט על ידי הראפרית האמריקאית קארדי בי. השיר יצא לאור ב-15 בדצמבר 2015, על ידי חברת התקליטים צ'יפ רקורדס, כסינגל הבכורה של קארדי בי, אם כי סינגל הבכורה המסחרי שלה הוא "Bodak Yellow", שיצא לאור בשנת 2017, כחלק מאלבום הבכורה שלה, Invasion of Privacy.
השיר יצא לאור בסוף שנת 2015, תוך שבסמוך אליו יצא גם השיר "Stripper Hoe".
רקע וכתיבה

השיר נכתב על ידי קארדי בי והופק על ידי זדות וקרונצ'י. השיר הוא דיס שנכתב על הראפרית הבריטית ליידי לשור. השורה שמתייחסת לליידי לשור היא "Lady Leshurr done told y'all to go brush your teeth", בה קארדי בי מדברת באופן ברור עליה. השיר מכיל קטעים מהשיר "Queen’s Speech 4".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.
וידאו קליפ

הווידאו קליפ הרשמי של השיר פורסם ב-15 בדצמבר 2015, ביום בו יצא כסינגל רשמי. בתחילת הקליפ, ניתן לראות את קארדי בי כשהיא עוברת סדרת טיפולים קוסמטיים. לאורכו של הקליפ, ניתן לראותה בשלל סצנות שונות, תוך שבאמצע שלו הוא נקטע על ידי מישהו שמתחיל להקריא כמה משפטים.
נכון לדצמבר 2020, מונה הצפיות של הקליפ עומד על למעלה מ-4 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ארצות הברית | בילבורד הוט 100 | - |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 15 בדצמבר 2015 | הזרמת מוזיקה • הורדה דיגיטלית | צ'יפ |  |
הערות שוליים

1 2 3 4 5 6  Cardi B – Cheap Ass Weave (באנגלית), נבדק ב-2020-11-29
1 2 3 4  "Cardi B - "Cheap Ass Weave
↑  Cardi B – Bodak Yellow (באנגלית), נבדק ב-2020-11-29
↑  Invasion of Privacy by Cardi B, Genius (באנגלית)
↑  Cardi B – Stripper Hoe (באנגלית), נבדק ב-2020-11-29
↑  Sarah Michel 12/15/2015, Cardi B Just Dropped a Legit Music Video and She Has One Question For Some Of You Weavy Wonders, VH1 News
↑  Lady Leshurr – Queen's Speech 4 (באנגלית), נבדק ב-2020-11-29
↑  Cheap Ass Weave - Single, נבדק ב-2020-11-29
| קארדי בי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Invasion of Privacy |  |
| מיקסטייפים | Gangsta Bitch Music, Vol. 1 • Gangsta Bitch Music, Vol. 2 |  |
| סינגלים | "Cheap Ass Weave" • "Bodak Yellow" • "MotorSport" • "Bartier Cardi" • "Be Careful" • "I Like It" • "Ring" • "Money" • "Please Me" • "Press" • "WAP" • "Up" • "Hot Shit" • "Bongos" |  |
| השתתפות בסינגלים | "No Limit" • "La Modelo" • "Finesse (Remix)" • "Ahora Dice (Remix)" • "Girls" • "Dinero" • "Girls Like You" • "Who Want the Smoke?" • "Backin' It Up" • "Taki Taki" • "Twerk" • "Clout" • "South of the Border" • "Yes" • "Writing on the Wall" • "Me Gusta" • "Wild Side" • "Rumors" • "No Love (Extended)" • "Shake It" |  |
| שירים אחרים | "Get Up 10" • "Drip" • "I Do" • "Bickenhead" • "Best Life" • "Thru Your Phone" • "She Bad" • "Money Bag" • "Champagne Rosé" • "On Me" • "Thotiana (Remix)" • "Wish Wish" • "Rodeo" • "Bet You Wanna" |  |
DXF

| --- | --- |
 סיומת קובץ:  .dxf
 סוג מדיה באינטרנט:  application/dxf
 קבוע קסם:  %dxf
 מפתח:  Autodesk
 פורמט פתוח?:  לא
 תוכנה נפוצה:  AutoCAD
 
DXF (ראשי תיבות Drawing Interchange Format או Drawing Exchange Format) הוא פורמט קובצי נתונים CAD שפותח על ידי Autodesk בכדי לאפשר העברת מידע נוחה ושפה משותפת בין AutoCAD לתוכנות אחרות.
היסטוריה

DXF הוצג בדצמבר 1982 כחלק מ-AutoCAD 1.0, ונועד לספק ייצוג מדויק של הנתונים בפורמט קובץ AutoCAD המקורי DWG (ציור). במשך שנים, Autodesk לא פרסמה מפרטים, מה שהקשה על יצירה נכונה של קובצי DXF. גישה זו השתנתה ו Autodesk מפרסמת כעת את מפרטי ה-DXF הלא מלאים באינטרנט.
תאימות

AutoCAD מגרסה 10 (אוקטובר 1988) ומעלה תומכות הן בצורות ASCII והן בצורות בינאריות של DXF.  גרסאות קודמות תומכות רק ב-ASCII.
ככל ש-AutoCAD נעשה כלי חזק יותר, ותומך בסוגי אובייקטים מורכבים יותר, DXF הפך פחות שימושי. סוגי אובייקטים מסוימים, כולל מוצקים (solids) ואזורים (areas) של ACIS, אינם מתועדים. סוגי אובייקטים אחרים, כולל הבלוקים הדינמיים של AutoCAD 2006, וכל האובייקטים הספציפיים לגרסאות השוק האנכי של AutoCAD, מתועדים חלקית, אך לא מספיק טוב כדי לאפשר למפתחים אחרים לתמוך בהם. מסיבות אלו יישומי CAD רבים משתמשים בפורמט DWG שניתן לקבל רישיון מ-Autodesk או לא מקורי מ־Open Design Alliance. קובצי DXF אינם מציינים את יחידות המדידה המשמשות לקואורדינטות ולמידות שלה.
רוב מערכות ה-CAD וכן חבילות גרפיקה וקטוריות רבות תומכות בייבוא וייצוא של קובצי DXF, בעיקר Adobe, Inkscape ו- Blender. חלק ממערכות CAD משתמשות ב-DXF כפורמט המקורי שלהן, בעיקר QCAD ו־LibreCAD.
מבנה הקובץ

ניתן לקרוא גרסאות ASCII של DXF עם כל עורך טקסט. הארגון הבסיסי של קובץ DXF הוא :
Application ID (APPID) table
Block Record (BLOCK_RECORD) table
Dimension Style (DIMSTYLE) table
Layer (LAYER) table
Linetype (LTYPE) table
Text style (STYLE) table
User Coordinate System (UCS) table
View (VIEW) table
Viewport configuration (VPORT) table
פורמט הנתונים של DXF נקרא פורמט "תג נתונים", כלומר "כל רכיב נתונים בקובץ הקודם למספר שלם הנקרא קוד קבוצתי. הערך של קוד קבוצתי מציין איזה סוג של אלמנט נתונים אחריו. ערך זה מציין גם את המשמעות של אלמנט נתונים עבור סוג אובייקט (או רשומה) נתון. כמעט כל המידע שצוין על ידי המשתמש בקובץ ציור יכול להיות מיוצג בפורמט DXF."
ביקורת

מכיוון ש-DXF מתועד רק באופן חלקי, חסר תיעוד של פונקציונליות מפתח כמו בלוקים ופריסות, לעיתים קרובות ניתנת שיקול לפורמטים פתוחים חלופיים כמו SVG (פורמט פתוח המוגדר על ידי W3C), DWF (פורמט פתוח שהוגדר על ידי Autodesk) או אפילו EPS (תקן ISO /IEC 29112:2018). עם זאת, DXF (כמו גם DWG) הוא עדיין פורמט מועדף עבור קובצי CAD לשימוש על ידי ה-ISO.
הערות שוליים

↑  "FAQS.org".
1 2  Moitzi, Manfred. "What is DXF?". /ezdxf.readthedocs.io. Manfred Moitzi. נבדק ב-27 באוקטובר 2023. {{cite web}}:  (עזרה)
↑  Schoonmaker, Stephen J. (2003). The CAD guidebook : a basic manual for understanding and improving computer-aided design. New York: Marcel Dekker. ISBN 0-8247-4569-8. OCLC 54090798.
↑  "DXF File Structure".
↑  "Chapter 1 -- DXF Format" Autodesk.com
↑  "DWF files". adobe.com. Adobe 2023. נבדק ב-27 באוקטובר 2023. {{cite web}}:  (עזרה)
↑  "ISO Central Secretariat requirements - FAQ for graphics (formats and files)" (PDF). iso.org. ISO 2002. נבדק ב-27 באוקטובר 2023. {{cite web}}:  (עזרה)
| --- | --- |
בקרת זהויות :  GND: 4326252-1
H-1

ה-H-1 הוא מנוע רקטי שפותח בשביל לשמש בשלב הראשון (S-IB) במשגרים סטורן 1 וסטורן IB שבהם נעשה שימוש במנוע בקבוצה של שמונה מנועים. לאחר תוכנית אפולו, ה-H-1 שודרג למנוע RS-27 ששימש לראשונה בטילי הדלתא 2000 בשנת 1974.
ראו גם

סטורן 1
סטורן IB
1006

שנת 1006 היא השנה השישית במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 1006‎
נפטרים ב-1006‎
H-IIA

H-IIA ‏(H2A) - משגר רב-שלבי שפותח במשותף על ידי הסוכנות היפנית לחקר החלל (JAXA) ומיצובישי תעשיות כבדות (MHI). המשגר מנוצל לשיגור לוויינים וחלליות החל משנת 2001. כל השיגורים מבוצעים ממרכז החלל טנגשימה, כן שיגור LA-Y1.
המשגר פותח על בסיס משגר ראשון ממשפחת משגרים H-II. הוא מתוכנן לצאת מניצול בסוף 2024 לאחר סיום פיתוח וניסויים של משגר חדש מדגם "H-3".
בשנת 2007 בעזרת המשגר שוגרה גשושית סלן לכיוון הירח. בשנת 2008 שוגרה גשושית אקאצוקי לחקר נגה.
מאפיינים

שימוש בחומר מרוכב איפשר להקטין את משקל המשגר לעומת משגרים קודמים.
השלב הראשון והשלב השני מנצלים מנוע מבוסס על חנקן וחמצן נוזלי. על המשגר הותקנו 2 סוגי מאיצים בדלק נוזלי ובדלק מוצק. בשנת 2023 שוגרה חללית SLIM לחקר הירח.
בשנת 2015 המשגר עבר שדורג שהגדיל את יכולות להביא מטען למסלול.
המשגר מנוצל במספר גרסות:
H2A202 - במשקל כולל 289 טון. כולל 2 מאיצים בדלק מוצק.
H2A204 - במשקל כולל 443 טון. כולל 4 מאיצים בדלק מוצק.
H2A2022 - במשקל כולל 321 טון. כולל 2 מאיצים בדלק מוצק ו-2 מאיצים בדלק נוזלי. לא בשימוש
H2A2024 - במשקל כולל 351 טון. כולל 2 מאיצים בדלק מוצק ו-4 מאיצים בדלק נוזלי. לא בשימוש
1001 אלבומים שאתה חייב לשמוע לפני שאתה מת

| --- | --- |

 מידע כללי
 מאת:  רוברט דימרי (עורך כללי)
 שפת המקור:  אנגלית
 סוגה:  עיון • מוזיקה
 נושא:  מוזיקה 
 הוצאה
 הוצאה:  טריסטן דה לאנסי; הוצאת יוניברס (מהדורה ראשונה)
 תאריך הוצאה:  2005
 מספר עמודים:  960
 קישורים חיצוניים
 מסת"ב:  מסת"ב 1-84403-392-9
 
"1001 אלבומים שאתה חייב לשמוע לפני שאתה מת" (באנגלית: 1001 Albums You Must Hear Before You Die) הוא ספר עיון מוזיקלי שפורסם לראשונה ב-2005 בהוצאת יוניברס. חלק מסדרת "1001 לפני שאתה מת", הוא אוסף כתבים ומידע על אלבומים שנבחרו על ידי פאנל של מבקרי מוזיקה להיות החשובים, המשפיעים והטובים ביותר במוזיקה הפופולרית בין שנות ה-50 ל-2010. את הספר עורך רוברט דימרי, סופר ועורך אנגלי שעבד בעבר עבור מגזינים כמו ווג וטיים אאוט.
כל מופע ברשימת האלבומים הכרונולוגית מלווה במאמר קצר שנכתב בידי מבקר מוזיקה, בצירוף תמונות, ציטוטים ומידע נוסף (כגון זמן הפרסום של האלבום ומפיקיו).
אוספים של אמנים שונים ורוב פסקולי הסרטים, אינם נכללים.
מתודולוגיית בחירה ומיון

בהקדמה של הספר, העורך הכללי רוברט דימרי מציין שהבחירות נועדו גם להסב תשומת לב לכותבי שירים מקצועיים. ג'וני מיטשל, אלביס קוסטלו וניק קייב צוינו בתור דוגמאות לכך. תאריכי פרסום נבחרים מהתאריך שבו האלבום יצא לראשונה בארץ הולדתו של האמן, והגרסה היא הראשונה שיצאה. ברוב המקרים, מתעלמים מרצועות בונוס שנוספו עבור גרסאות מאוחרות יותר. העורכים גם ניסו להבטיח שכל אלבום שנרשם עדיין זמין לרכישה. פסקולים שלא היו חומרים מקוריים של אמן מסוים לא נכללו אף הם.
מהדורות

מהדורת 2005 מתחילה עם In the Wee Small Hours של הזמר האמריקאי פרנק סינטרה, ומסתיימת עם Get Behind Me Satan של צמד הרוק האמריקאי הווייט סטרייפס. זאת, כיוון שהספר פורסם מחדש מספר פעמים, חלק מהאלבומים מוסרים בכל מהדורה כדי לפנות מקום לאלבומים "עדכניים יותר".
מהדורת 2010 מסתיימת ב-It's Blitz! מאת Yeah Yeah Yeahs, ואילו מהדורת 2013 מסתיימת עם The Next Day מאת דייוויד בואי. מהדורת 2016 מסתיימת עם Blackstar, גם הוא מאת דייוויד בואי. מהדורת 2018 מסתיימת עם Microshift מאת Hookworms. מהדורת 2021 מסתיימת עם Heaux Tales מאת ג'זמין סוליבן.
סוגות מוזיקליות

רוב ההמלצות בספר הן אלבומי רוק ופופ מהעולם המערבי. "1001 אלבומים" כולל גם מבחר של מוזיקת עולם, R&B, בלוז, פולק, היפ הופ, קאנטרי, מוזיקה אלקטרונית וג'אז. אלבומי הרוק והפופ כוללים תת-סוגות כמו פאנק רוק, גריינדקור, הבי מטאל, רוק אלטרנטיבי, רוק מתקדם, מוזיקה קלה, ת'ראש מטאל, גראנג' ורוקבילי. מוזיקה קלאסית ומודרנית לא נכללת.
ראו גם

עידן האלבומים
"500 האלבומים הגדולים בכל הזמנים"
הערות שוליים

1 2 3  "Publisher description for 1001 albums you must hear before you die / [edited by Robert Dimery"]
↑  Robert Dimery, Hachette UK
1 2  1001 Albums: You Must Hear Before You Die
1 2  "1001 albums you must hear before you die"
↑  "The '1001 Albums...' 2016 Edition is Here!"
↑  "The 1001 album debate"
| --- | --- |
בקרת זהויות :  MusicBrainz: 4bc2a338-e1d8-4546-8a61-640da8aaf888
86

שנת 86 היא השנה ה-86 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 86 ניתן לה בדיעבד.
כל התאריכים שלהלן הם לפי הלוח היוליאני.
נולדו

19 בספטמבר – אנטונינוס פיוס, קיסר רומא (נפטר ב-161)
ראו גם

ילידי 86‎
נפטרים ב-86‎